**Վլոձիմեժ Տետմայեր** (լեհ.՝ **Włodzimierz Tetmajer**, դեկտեմբերի 31, 1862(1862-12-31) կամ դեկտեմբերի 31, 1861(1861-12-31), Harklowa, Lesser Poland Voivodeship, Gmina Nowy Targ, Nowy Targ County, Lesser Poland Voivodeship, Լեհաստան - դեկտեմբերի 26, 1923(1923-12-26), Կրակով, Լեհաստանի Երկրորդ Հանրապետություն), 19-20-րդ դարերի լեհ նկարիչ, ով նշանակալի գործեր է ստեղծել ինչպես ռեալիստական, այնպես էլ մոդեռն ոճով։ Նրա լավագույն աշխատանքները պահվում և ցուցադրվում են Վարշավայի և Կրակովի ազգային թանգարաններում։

Կենսագրություն
--------------

Տետմայերը նկարչության դասեր է առել և կերպարվեստի գաղտնիքների ու նրբությունների մեջ խորամուխ է եղել Կրակովի գեղարվեստի դպրոցում (*Szkoła Sztuk Pięknych w Krakowie*, 1875-ից 1886 թվականների միջակայքում), Վիեննայի ու Մյունխենի գեղարվեստի ակադեմիաներում (1886–1889 թթ.), Փարիզի Կոլարոսի ակադեմիայում (*Académie Colarossi*), ինչպես նաև՝ Յան Մատեյկոյի արվեստանոցում՝ հենց վերջինիս ղեկավարությամբ (1889-ից 1895 թթ.): Բացի այս ամենից, Վլոձիմեժ Տետմայերը դասական բանասիրություն է ուսումնասիրել Կրակովի Յագելոնյան համալսարանում։

Լիտվայի մկրտությունը 1387 թվականին (նկարիչ՝ Վլոձիմեժ Տետմայեր)
1890 թվականին, «*Երիտասարդ Լեհաստան*» գեղարվեստական շարժման ոգուն համապատասխան, ամուսնացել է գյուղացի մի աղջկա հետ՝ ասես նշանավորելով իր վերադարձը հայրենյաց արմատներին։ Կնոջ հետ բնակություն է հաստատել գյուղական հեռավոր մի տնակում, որտեղ հաճախ նրան այցելել են ընկերները։ 1900 թվականին հյուրընկալել է իր ընկերներից բանաստեղծ *Լուցիան Ռիդել*ին ու վերջինիս հարսնացուին, որն իր կնոջ քույրն էր, կազմակերպել է նրանց հարսանիքը։ Գյուղական այդ հարսանիքը ներշնչել է Ստանիսլավ Վիսպյանսկուն՝ գրելու իր նշանավոր թատերգությունը՝ «*Հարսանիք*»-ը (*Wesele*), որտեղ արծարծվում է Լեհաստանի ազատագրման թեման։

Արվեստի պատմաբան,. դոկտոր *Յուզեֆ Անջեյ Նովոբիլսկի*ն գրել է.

«Լեհաստանի սքանչելի նկարիչներից մեկը՝ Տետմայերը, իմպրեսիոնիզմի և «*Երիտասարդ Լեհաստան*» շարժման ժամանակների նշանավոր արվեստագետներից է, ով իր տաղանդը նվիրաբերել է Լեհաստանի ազգային վերազարթոնքին ու լեհական պետականության վերականգնման սուրբ գործին։ Նա համոզված էր, որ ազգային ավանդույթներն ու լեհ գյուղացիության անձնուրաց մաքառումը այն միջոցներն են, որոնք կհասցնեն վերոնշյալ նպատակների իրականացմանը»։
Վլոձիմեժ Տետմայերը բանաստեղծ Կազիմեժ Պժերվա-Տետմայերի ավագ եղբայրն է։

Պատկերասրահ
-----------

* ՀարսանիքՀարսանիք
* ԹագադրումԹագադրում
* Խաչի մերկացումըԽաչի մերկացումը
* Սուրբ ՍեբաստիանըՍուրբ Սեբաստիանը
* Գյուղական երաժիշտներԳյուղական երաժիշտներ
* Մեռյալ Լեհաստանի ալեգորիան (այլաբանությունը)Մեռյալ Լեհաստանի ալեգորիան (այլաբանությունը)
* Մեծ լեհերի պանթեոնըՄեծ լեհերի պանթեոնը
* Կյուրեղն ու ՄեթոդիոսըԿյուրեղն ու Մեթոդիոսը
* Բերդիչևյան ԱստվածամայրըԲերդիչևյան Աստվածամայրը
* Բարի օրը Բրոնովիցե գյուղումԲարի օրը Բրոնովիցե գյուղում
* Գարունը գյուղումԳարունը գյուղում
* Նկարչի ընտանիքըՆկարչի ընտանիքը

Ծանոթագրություններ
------------------

1. 1 2  *Deutsche Nationalbibliothek* Record #119542110 // Gemeinsame Normdatei (գերմ.) — 2012—2016.
2. 1 2 3 4  Կերպարվեստի արխիվ — 2003.
3. 1 2  Benezit Dictionary of Artists — OUP, 2006. — ISBN 978-0-19-977378-7
4. 1 2  RKDartists (նիդերլ.)
5. 1 2
6. 1 2 3 4 5  Չեխիայի ազգային գրադարանի կատալոգ
7. ↑  Polish Art Center - Wlodzimierz Tetmajer (1861-1923) Արխիվացված 2007-03-13 Wayback Machine at polartcenter.com

* Dziedzic, Stanisław. «Artysta i polityk - Włodzimierz Tetmajer». *Forum Polonijne*. **6** (2007): 23–25. ISSN 1234-2807.

Արտաքին հղումներ
----------------

* Քսաներորդ դարի լեհական արվեստ
* Տետմայերի նկարները Պինակոտեկայում (*լեհերեն մակագրություններով*)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Վլոձիմեժ Տետմայեր» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Discogs · RKDartists |
|  |
| 

|  Չափորոշչային վերահսկողություն |
| --- |
|  |
| BNF: 11706853r · GND: 119542110 · ISNI: 0000000109935046 · LCCN: n82239748 · NKC: jn20000701792 · NLP: a0000001183285 · NTA: 071349677 · NUKAT: n94202813 · SUDOC: 167105078 · VIAF: 84037537 · ULAN: 500027691 · WorldCat VIAF: 84037537 |

 |

 |